
94 DR.30.09.2021 
 
kesempatan dan peluang yang diberikan kepada saya untuk turut dalam perbahasan 
Rancangan Malaysia Kedua Belas (RMKe-12).  

Tuan Yang di-Pertua, pembentangan Rancangan Malaysia Kedua Belas yang 
bertemakan ‘Keluarga Malaysia – Makmur, Inklusif dan Mampan’ oleh Yang Amat 
Berhormat Perdana Menteri pada hari Isnin lepas menyaksikan kerajaan menggariskan 
empat matlamat utama dalam tempoh lima tahun pembangunan negara. Namun, kerajaan 
harus melakukan pengelasan secara terperinci akan beberapa perkara.  

Berdasarkan kepada Laporan Anggaran Pendapatan Isi Rumah dan Insiden 
Kemiskinan Malaysia pada tahun 2020, sebanyak 20 peratus atau kira-kira 580 ribu isi 
rumah daripada kumpulan M40 yang berpendapatan di antara RM4,850 dan RM10,959 
telah beralih kepada had pendapatan kumpulan B40. Insiden kemiskinan mutlak pula 
meningkat 8.4 peratus pada tahun lalu ekoran daripada pandemik COVID-19 dan 
pelaksanaan Perintah Kawalan Pergerakan (PKP) berbanding 5.6 peratus pada tahun 
2019.  

Oleh yang demikian, usaha-usaha yang lebih komprehensif perlu dilaksanakan. 
Pendapatan isi rumah boleh ditingkatkan dengan cara menggalakkan pasangan isi rumah 
khususnya suri rumah sepenuh masa dengan melibatkan diri dalam usahawan mikro.  Hal 
ini memperlihatkan bagaimana golongan wanita berperanan sama dalam menyumbang 
kepada pendapatan keluarga seterusnya kepada ekonomi negara.  Mereka perlu 
didedahkan dengan penggunaan teknologi terkini, latihan kemahiran dan kursus 
perniagaan.   

Di samping itu, bantuan modal perniagaan bagi mereka yang ingin memulakan 
perniagaan perlu diberikan. 

■1830 

Bantuan ini meliputi skim bantuan tunai dan peralatan berniaga untuk 
memudahkan golongan ini berniaga secara kecil-kecilan dan apabila pendedahan pada 
teknologi bagi tujuan pemasaran dan latihan diberikan ia secara langsung dapat 
membawa mereka keluar daripada perniagaan secara kecil-kecilan kepada industri kecil 
dan sederhana ataupun IKS. Setelah latihan diberikan, mereka juga boleh berdikari 
dengan memasarkan produk sendiri hasil daripada bantuan dan galakan daripada pihak 
kerajaan. Langkah ini secara tidak langsung dapat memperkasakan golongan wanita 
melalui usahawan seterusnya dapat menyumbang kepada KDNK negara.  

Tuan Yang di-Pertua, generasi FELDA sememangnya penting dalam 
menyumbang kepada ekonomi negara. Dasar Ekonomi Baharu ataupun DEB yang 
dilancarkan pada tahun 1970 bertujuan untuk menyusun semula ketidakseimbangan 
sosioekonomi yang wujud di negara ini.  

Dasar Ekonomi Baharu ini juga dirancang untuk membasmi kemiskinan dan 
memperbaiki ketidakupayaan sesetengah kaum untuk bersaing dengan kaum yang lain. 
Pencapaian DEB telah membuktikan bahawa generasi FELDA sememangnya telah 
berjaya keluar daripada kepompong kemiskinan. Sedari hakikat ini, generasi kedua dan 
ketiga FELDA dilihat tidak mendapat perhatian yang khusus oleh kerajaan.  

Isu perumahan generasi kedua bagi warga FELDA masih tiada kesudahannya. 
Saya ingin tahu berapa ramai golongan generasi kedua masih belum mendapat hak 
pemilikan tanah dan rumah. Berapa ramai anak-anak peneroka yang masih lagi hidup 
terumbang-ambing mencari punca pendapatan tetap bagi menyara kehidupan keluarga 
mereka.  

Pembangunan sosioekonomi antara FELDA-FELDA juga masih lagi tidak 
seimbang. Ada kawasan FELDA yang begitu maju dengan mendapat segala akses dan 
kemudahan yang diperlukan. Sebaliknya, masih lagi terdapat kawasan FELDA yang jauh 
dari kawasan bandar dan tidak menerima pembangunan seperti di kawasan bandar.  

Generasi peneroka boleh dianggap berjaya membawa mereka keluar daripada 
hidup kemiskinan. Namun, bagaimanakah pula dengan generasi kedua ini? Apakah 
perancangan kerajaan dalam membantu mereka? Dalam kerajaan melihat warga FELDA 
hanya terkenal dengan menjalankan aktiviti ekonomi berunsurkan perusahaan 



Tuan Yang di-Pertua, pembentangan Rancangan Malaysia Kedua Belas yang bertemakan 'Keluarga Malaysia- Makmur, Inklusif dan Mampan' oleh Yang Amat Berhormat Perdana Menteri pada hari Isnin lepas menyaksikan kerajaan menggariskan empat matlamat utama dalam tempoh lima tahun pembangunan negara. Namun, kerajaan harus melakukan pengelasan secara terperinci akan beberapa perkara. Berdasarkan kepada Laporan Anggaran Pendapatan Isi Rumah dan Insiden Kemiskinan Malaysia pada tahun 2020, sebanyak 20 peratus atau kira-kira 580 ribu isi rumah daripada kumpulan M40 yang berpendapatan di antara RM4,850 dan RM10,959 telah beralih kepada had pendapatan kumpulan B40. Insiden kemiskinan mutlak pula meningkat 8.4 peratus pada tahun lalu ekoran daripada pandemik COVID-19 dan pelaksanaan Perintah Kawalan Pergerakan (PKP) berbanding 5.6 peratus pada tahun 2019. Oleh yang demikian, usaha-usaha yang lebih komprehensif perlu dilaksanakan. Pendapatan isi rumah boleh ditingkatkan dengan cara menggalakkan pasangan isi rumah khususnya suri rumah sepenuh masa dengan melibatkan diri dalam usahawan mikro. Hal ini memperlihatkan bagaimana golongan wanita berperanan sama dalam menyumbang kepada pendapatan keluarga seterusnya kepada ekonomi negara. Mereka perlu didedahkan dengan penggunaan teknologi terkini, latihan kemahiran dan kursus perniagaan. Di samping itu, bantuan modal perniagaan bagi mereka yang ingin memulakan perniagaan perlu diberikan. #1830. Bantuan ini meliputi skim bantuan tunai dan peralatan berniaga untuk memudahkan golongan ini berniaga secara kecil-kecilan dan apabila pendedahan pada teknologi bagi tujuan pemasaran dan latihan diberikan ia secara langsung dapat membawa mereka keluar daripada perniagaan secara kecil-kecilan kepada industri kecil dan sederhana ataupun IKS. Setelah latihan diberikan, mereka juga boleh berdikari dengan memasarkan produk sendiri hasil daripada bantuan dan galakan daripada pihak kerajaan. Langkah ini secara tidak langsung dapat memperkasakan golongan wanita melalui usahawan seterusnya dapat menyumbang kepada KDNK negara. Tuan Yang di-Pertua, generasi FELDA sememangnya penting dalam menyumbang kepada ekonomi negara. Dasar Ekonomi Baharu ataupun DEB yang dilancarkan pada tahun 1970 bertujuan untuk menyusun semula ketidakseimbangan sosioekonomi yang wujud di negara ini. Dasar Ekonomi Baharu ini juga dirancang untuk membasmi kemiskinan dan memperbaiki ketidakupayaan sesetengah kaum untuk bersaing dengan kaum yang lain. Pencapaian DEB telah membuktikan bahawa generasi FELDA sememangnya telah berjaya keluar daripada kepompong kemiskinan. Sedari hakikat ini, generasi kedua dan ketiga FELDA dilihat tidak mendapat perhatian yang khusus oleh kerajaan. Isu perumahan generasi kedua bagi warga FELDA masih tiada kesudahannya. Saya ingin tahu berapa ramai golongan generasi kedua masih belum mendapat hak pemilikan tanah dan rumah. Berapa ramai anak-anak peneroka yang masih lagi hidup terumbang-ambing mencari punca pendapatan tetap bagi menyara kehidupan keluarga mereka. Pembangunan sosioekonomi antara FELDA-FELDA juga masih lagi tidak seimbang. Ada kawasan FELDA yang begitu maju dengan mendapat segala akses dan kemudahan yang diperlukan. Sebaliknya, masih lagi terdapat kawasan FELDA yang jauh dari kawasan bandar dan tidak menerima pembangunan seperti di kawasan bandar. Generasi peneroka boleh dianggap berjaya membawa mereka keluar daripada hidup kemiskinan. Namun, bagaimanakah pula dengan generasi kedua ini? Apakah perancangan kerajaan dalam membantu mereka? Dalam kerajaan melihat warga FELDA hanya terkenal dengan menjalankan aktiviti ekonomi berunsurkan perusahaan.